ORDE do 3 de novembro de 2003 pola que se conceden axudas económicas para alumnos e profesores de centros docentes que participen en proxectos de mobilidade transnacional no marco do programa europeo de formación profesional Leonardo da Vinci durante o ano 2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/11/2003

Por orde da Consellería de Educación e Ordenación Universitaria do 17 de xuño de 2003, convocáronse axudas económicas para alumnos e profesores de centros docentes que participen en proxectos de mobilidade transnacional no marco do programa europeo de formación profesional Leonardo da Vinci durante o ano 2003.
Vista a proposta da comisión de selección prevista no artigo 5 da citada orde,
RESOLVO:
Primeiro.-Conceder con cargo ó concepto orzamentario 07.04.322T.481.0 da Dirección Xeral de Ordenación Educativa e Formación Profesional as axudas que se relacionan no anexo.
Segundo.-De acordo co artigo 7 as axudas serán aboadas da seguinte forma:
As axudas aboaranse unha vez rematada a actividade e logo da súa completa xustificación económica e entrega da memoria de actividades por parte da entidade colaboradora da xestión de axudas públicas, de acordo co establecido no artigo 15 do Decreto 287/2000, do 21 de novembro, achegando a documentación á que fai referencia o punto 2º do artigo 8, no prazo máximo dun mes contado a partir do remate das actividades.
Terceiro.-Obrigas dos beneficiarios.
1. Acepta-la axuda concedida. Neste sentido, se no prazo de quince días, contados a partir da recepción da comunicación pola que se notifica a concesión da axuda, o centro beneficiario non acepta esta, entenderase que renuncia á súa percepción.
2. Facilita-la información requirida e someterse ás accións de comprobación ou control financeiro que poida efectua-la Consellería de Educación e Ordenación Universitaria e os organismos competentes.
3. Xustifica-lo correcto investimento das axudas recibidas, mediante a presentación da seguinte documentación:
3.1. Memoria.
Os centros beneficiarios enviarán unha memoria das actividades realizadas que inclúa:
a) Resumo do desenvolvemento da actividade realizada.
b) Obxectivos conseguidos.
c) Procedemento de avaliación utilizado, resultados obtidos e difusión que se realizou deles.
3.2. Xustificación dos gastos efectuados.
No caso de centros educativos, unha certificación do Consello Escolar do centro aprobatoria do gasto, xuntando unha relación detallada das facturas e recibos que servirán de xustificantes do proxecto realizado.
No caso de centros de formación continuada do profesorado, certificación do director/a pola que se aproba o gasto, xuntando unha relación detallada das facturas e recibos que servirán de xustificantes do proxecto realizado.
Cuarto.-Contra esta resolución os interesados poderán interpoñer recurso potestativo de reposición no prazo dun mes, contado a partir do día seguinte ó da súa publicación no DOG, segundo o disposto na Lei 4/1999 (BOE do 14 de xaneiro), ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 3 de novembro de 2003.
Celso Currás Fernández
Conselleiro de Educación e Ordenación Universitaria
ANEXO
CENTRO ESCOLAR
PROVINCIA
TÍTULO DO PROXECTO
PAÍS
DE DESTINO
AXUDA CONCEDIDA
IES FONTIÑAS
A CORUÑA
EUROPEAN SECRETARIES
REINO UNIDO
BÉLXICA
10.434
IES LUIS SEOANE
PONTEVEDRA
F.A.P.E.
ALEMAÑA,
FRANCIA,
MALTA,
IRLANDA
1.129
IES RIBEIRA
DO LOURO
PONTEVEDRA
ELECTRONIC COMMERCE SKILLS DEVELOPTMENT IN EUROPE
IRLANDA
MALTA
5.638,75
IES RIBEIRA
DO LOURO
PONTEVEDRA
TRAINING FOR A HIGHER TECHINCIAN IN ECOMMERCE
MALTA
687
IES MELIDE
A CORUÑA
MOVILIDAD EN EL ÁMBITO DE LA MADERA
ALEMAÑA
981,64
IES PORTA
DA AUGA
LUGO
AUTOTRAINER
ITALIA
4.392
IES PORTA
DA AUGA
LUGO
BOOMERANG
ITALIA
3.400
IES TEIS
PONTEVEDRA
SPA PLACEMENTS
SUECIA
1.295
IES TEIS
PONTEVEDRA
HAIRDRESSING &BEAUTYTHERAPY IN EUROPE
SUECIA
679,60
IES TEIS
PONTEVEDRA
BODYCARE IN SPAS 2002
HOLANDA
5.258
IES TEIS
PONTEVEDRA
BODYCARE IN SPAS 2001
HOLANDA
840
IES ESCOLAS PROVAL
PONTEVEDRA
ESCOLAS PROVAL EN EUROPA
FRANCIA,
ITALIA,
REINO UNIDO
9.667
TOTAL
44.401,99